Rue du Faubourg-Saint-Antoine

Rue du Faubourg Saint-Antoine er en gate i Paris. Den løper fra Place de la Bastille til Place de la Nation og er samtidig grense mellom 11. arrondissement og 12. arrondissement.

Historie 
Rue du Faubourg-Saint-Antoine er en av de eldste gater i Paris, skjønt den lenge befant seg utenfor bymurene, noe som allerede gis av navnet; Faubourg betyr forstad. Den var viktig, ikke minst fordi den som ville fra sentrum i Paris og østover for å komme til Vincennes og slottet der måtte benytte denne veien.

Faubourg Saint-Antoine vokste i middelalderen opp rundt klosteret Saint-Antoine-des-Champs, som ble opprettet mot slutten av 1100-tallet.

Forstaden Saint-Antoines sterkere vekst begynte på 1400-tallet, ettersom kongen bestemte at håndverkerne her skulle slippe å bli skattlagt. Dette særlige privilegium så vel som nærheten til elven Seinen, som var transportåren for alle tømmertransporter til Paris, gjorde Rue du Faubourg-Saint-Antoine til den viktigste hovedgate for tre- og møbelhåndverkere i Paris. Mange av dem holdt til i bakgårder der og i sidegatene.

Referanser

Eksterne lenker
 

Gater og plasser i Paris
11. arrondissement i Paris
12. arrondissement i Paris